opholdskrav dagpenge - Side 2 - Ægteskabudengrænser.dk
opholdskrav dagpenge
Indlæg af Lincoln » 13.12.2018 22:15:01
Så kom der en lempelse på det kommende opholdskrav ctr. dagpengeret. Desværre var det nævneren, og ikke tælleren, man valgte at regulere på. Fra 7 ud af 8 år, til 7 ud af 12 år.
På denne måde har regeringen kunne tilgodese danskere, der bor/har boet i udlandet i en årrække, mens reglerne fortsat kommer til at ramme 3. landsborgere for fuld styrke (hvilket jo også har været regeringens hensigt). Vi må bare erkende at vores ægtefæller ikke blot er 3. landsborgere, men også anses for 3. rangsborgere, der skal have så få rettigheder og så mange pligter som muligt.
Eneste trøst er, at min kone ikke er i fare for at miste sit arbejde foreløbig, og samtidig vil kunne spare kontingentet til A-kassen de næste par år.
Indlæg af FætterGuf » 17.12.2018 10:19:49
11.12.2018 16:22:44
Hej fætter Guf
Sidder og læser spg og svar til lovforslag L13 og tror svar på spg 69 besvarer dig spørgsmål
https://www.ft.dk/samling/20181/lovfors ... /index.htm
"at det er medlemmet selv, som skal dokumentere, om undtagelserne
kan anses for opfyldte, at der er tale om en konkret vurdering af, hvad der anses
som tilstrækkelig dokumentation, og at der ved udarbejdelsen af de administrative
regler og administrationen, heraf vedrørende undtagelsesreglerne, er lagt op til en
fleksibel og pragmatisk tilgang. "
Måske det også hjælper at læse svar til spg. 70 og 71
https://www.ft.dk/samling/20181/lovfors ... escending=
Indlæg af FætterGuf » 17.12.2018 10:42:50
Ja, og det kommer i øvrigt til at reducere den forventede gevinst ved dette lovforslag fra 200 mio. til 150 mio. DKK. Samtidig har man så valgt at eftergive offentlig gæld for 5,8 mia.... Man føler virkelig at man bliver p*sset på af mennesker som træffer nogle fuldstændig irrationnelle valg og kun bekymrer sig om symbolpolitik.
Lincoln, hvordan tolker du følgende uddrag af lovforslaget?
Ægtefæller, samlevere, registrerede partnere og umyndige børn til personer, der opfylder en af undtagelserne, kan sidestille et ophold i udlandet med ophold her i riget
Vil det sige at hvis en dansker opfylder en af undtagelserne og derfor er berettiget til at modtage arbejdsløshedsdagpenge, så kan dennes ægtefælle automatisk sidestille ophold i udlandet med ophold i Danmark?
Dansk fyr flytter til Kina i 2012. Han arbejder for en lokal virksomhed i en forsknings-relateret stilling.
Møder kinesiske pige i 2012. Bliver "samlevende".
Dansk fyr og kinesisk pige bliver gift i 2016.
De flytter sammen til Danmark i 2017. De arbejder begge fra dag 1.
Den danske fyr opfylder reglen om at have været bosiddende i DK 7 ud af 12 år og han opfylder også en af undtagelserne til kravet idet han har arbejdet med forskning i 5 år.
Betyder det at den kinesiske pige kan sidestille sit ophold i Kina med de 5 år som den danske fyr har været der?
Indlæg af mh » 17.12.2018 20:34:39
Sådan forstår jeg det - umiddelbart ser det ud til at de nævnte personer bliver dagpengeberettigede, hvis referencen er det.
Indlæg af DortheM » 17.12.2018 20:59:13
nej, det giver ikke ret til dagpenge at en kinesisk kvinde gifter sig med en udrejst dansk mand i Kina. Der skal være etableret fælles bopæl i Danmark inden udrejsen.
I lovforslaget side 6 spalte 2 står der
"Stk. 3.
Ved opgørelse af opholdskravet efter stk. 1 side-
stilles med ophold her i riget perioder, hvor et medlem har
været samlevende på fælles bopæl med en person omfattet
af stk. 2, hvis der er indgået ægteskab eller registreret part-
nerskab med hinanden eller opfylder betingelserne for at
indgå ægteskab med hinanden og havde etableret fælles bo-
pæl inden udrejsen. Tilsvarende gælder for deres børn under
18 år, hvis de havde bopæl hos forældrene under opholdet i
Indlæg af mh » 18.12.2018 21:35:56
Det så også for lempeligt ud.
Men vorherrebevares for et makværk også grammatisk set!
Indlæg af FætterGuf » 20.12.2018 13:00:22
Forslaget er vedtaget af folketinget med 53 stemmer for og 52 imod.
Indlæg af FætterGuf » 27.12.2018 11:36:42
Har lige læst lovforslaget igennem og er helt chokeret over manglen på almen fornuft i nogle af de antagelser der er blevet gjort, f.eks.:
I øvrigt vurderes forslaget ikke at have implementeringskonsekvenser for det offentlige, da administrationen af opholdskravet varetages af arbejdsløshedskasserne.
Man skal godt nok være blåøjet hvis man tror at det ikke har økonomiske konsekvenser for erhvervslivet at indføre et opholdskrav... På den lange bane kommer det til at have enorme konsekvenser at man afholder unge mennesker fra at tage ud i verden og lære nyt.
Anyway, desuden er det a-kasserne som skal stå for at vurdere om en person der søger om dagpenge opfylder opholdskravet eller ej, men det er udelukkende baseret på data fra CPR registeret. De kan ikke se hvad du har arbejdet med mens du var i udlandet og for hvilken virksomhed. Det er op til ansøgeren selv at dokumentere men a-kasserne har reelt set ingen mulighed for at validere den dokumentation (hint hint).